Janne Riiheläinen

Janne Vesa Ilmari ”Rysky” Riiheläinen on Joensuussa asuva suomalainen tietokirjailija, bloginpitäjä, kolumnisti, kommentaattori ja luennoitsija. Hän on perehtynyt turvallisuuspolitiikkaan ja informaatiovaikuttamiseen.Jorma Haapamäki, Jannen Turpo pureutuu turvallisuuspolitiikkaan Reimari 21.2.2017, viitattu 30.7.2024Janne Vesa Ilmari Riiheläinen Aalto-yliopisto, viitattu 30.7.2024Ryskyn turvallisuuspoliittinen katsaus herätti ajatuksia Nurmijärvi- Klaukkalan Rotaryklubi ry 5.10.2022, viitattu 30.7.2024Riikka Uosukainen, Turvallisuuspolitiikasta bloggaava Riiheläinen teki kirjan – "Venäjä on Suomen kannalta suurin kysymys" Yle 23.2.2017, viitattu 30.7.2024Anssi Rulamo, QAnon- liike sai kasvusysäyksen pandemiasta – vielä on mysteeri, miksi pedofiliaa harrastavasta satanistisesta valtaeliitistä kertova salaliittoteoria pantiin alulle Ilta-Sanomat 17.9.2020, viitattu 30.7.2024 Riiheläinen kieltäytyi varusmiespalvelun jälkeen aseista ja palautti sotilaspassinsa. Hän kieltäytyi aseista uudelleen saatuaan vuonna 2010 kutsun kertausharjoituksiin. Hän on työskennellyt mainostoimistoalalla ja sitten vapaana viestintäasiantuntijana. Riiheläinen kiinnostui turvallisuuspolitiikasta ja perusti vuonna 2012 Uusi maanpuolustus -blogin.Matti Virtanen, Turpoa maltilla Talouselämä 3.3.2017, viitattu 30.7.2024 Hän on kerännyt tietonsa avoimista lähteistä. Riiheläinen aloitti Helsingin Sanomissa Turvallisuuspolitiikan Korkeajännitys -viikkokatsauksen pitämisen. Hän on lisäksi toiminut kolumnistina Ylellä, Demokraatissa, Karjalaisessa ja Ulkopolitiikassa. Vuonna 2015 Riiheläinen kutsuttiin tasavallan presidentin Kultaranta-keskusteluihin. Hänestä tuli kysytty luennoitsija turvallisuuspolitiikan aiheista. Hänet valittiin asiantuntijaksi Suomen puolustusministeriön alaiseen maanpuolustustiedotuksen suunnittelukuntaan.Paavo Teittinen, Suomi tulvii uusia ääniä – Viestinnän murros toi hupparimiehen Säätytaloon, mutta myös altistaa uudenlaisille uhille Helsingin Sanomat 6.12.2017, viitattu 8.8.2024 Helmikuussa 2017 Riiheläinen julkaisi Docendo-kustantamon kautta teoksen #Turpo – turvallisuuspolitiikan tunteet ja järki. Kirjassa käsitellään varsinkin Venäjää, jota Riiheläinen piti turvallisuuden kannalta suurimpana kysymyksenä. Hän katsoi Venäjän kärsivän ”haamusärystä”, koska Neuvostoliitto oli pysynyt osana kansallista omakuvaa. Riiheläinen kertoi maanpuolustuksen kuuluvan hänen mielestään kaikille; hän toivoi rauhanaktivisteilta toimintaa informaatiorauhan puolustamisessa ja faktojen tarkistamisessa. Vaikka Riiheläinen oli aikoinaan Nato-jäsenyyden voimakas vastustaja, hän arveli helmikuussa 2017 edessä voivan olla vierailta tuntuvia ratkaisuja vaativia tilanteita. Hän piti Nato- jäsenyyden mahdollisuutta tarpeellisena, koska näki muiden vaihtoehtojen poistuneen. Riiheläinen on luennoinut disinformaatiosta ja kommentoinut myös tarkasti seuraamaansa QAnon-liikettä.Rysky Riiheläisen verkkoluento: Suomen disinformaatiokentän tila ja toimijat (katsottavissa 15.5. saakka) Faktabaari 8.5.2024, viitattu 30.7.2024Anssi Rulamo, QAnon-liike sai kasvusysäyksen pandemiasta – vielä on mysteeri, miksi pedofiliaa harrastavasta satanistisesta valtaeliitistä kertova salaliittoteoria pantiin alulle Ilta-Sanomat 17.9.2020, viitattu 30.7.2024 Lokakuussa 2021 hän arvioi QAnonin hävinneen, mutta sulautuneen osaksi muuta disinformaatiokenttää.Qanon sulautui muihin salaliittoteorioihin, mutta sen ajatusmallit elävät ja voivat hyvin Yle 2.10.2021, viitattu 30.7.2024 Riiheläinen kirjoitti salaliittoteorioita ja kansainvälistä politiikkaa käsittelevän kappaleen Ari-Elmeri Hyvösen ja Niko Pyrhösen toimittamaan teokseen Salaliittoteorioiden politiikat — Yhteiskuntatieteellisiä näkökulmia (Vastapaino, 2023).Salaliittoteorioiden politiikat — Yhteiskuntatieteellisiä näkökulmia Vastapaino, viitattu 12.8.2024 ==Teokset== * Varjosta : Ryskyn kolumneja Joensuun ylioppilaslehdessä 1996-2000, Joensuun yliopiston ylioppilaskunta, 2000 * Rokin kolme vuosikymmentä : Ilosaarirockin juhlakirja, Joensuun popmuusikot 2001 * E. Hartikainen oy : 50 vuotta maarakennusta & autokauppaa, E. Hartikainen 2015 * #Turpo : turvallisuuspolitiikan tunteet ja järki, Docendo 2017 == Lähteet == Luokka:Suomalaiset bloginpitäjät Luokka:Suomalaiset tietokirjailijat Luokka:Suomalaiset kolumnistit Luokka:Syntymävuosi puuttuu Luokka:Elävät henkilöt